**JAVNI POZIV**

U okviru Projekta **“Divac poljoprivredni fondovi u opštini Požega” - Fondacija “Ana i Vlade Divac” u saradnji sa opštinom Požega,**  raspisuje konkurs za dodelu bespovratnih sredstava u iznosu od **1.295.000,00 dinara** za razvoj kozarstva/ovčarstva kao poljoprivredene delatnosti za **najmanje** **7 poljoprivrednika/ca** koji imaju mesto prebivališta na teritoriji opštine Požega.

**Pomoć nije u novcu nego u robi, a uključuje nabavku 6 umatičenih grla alpskih koza starosti 10-20 meseci ili 7-8 umatičenih ženskih jagnjadi rase sjenička pramenka, starosti najmanje 3 meseca, min težine 30kg.**

**Potencijalni dobitnici donacije imaju sledeću obavezu:**

* **da do druge polovine 2019.godine broj ženskih umatičenih grla koza (u njihovom stadu) bude najmanje 12, odn. da do druge polovine 2020.godine broj ženskih umatičenih grla ovaca (u njihovom stadu) bude najmanje 20**

**Napomena: Korisniku donacije se preporučuje da osigura stado kod osiguravajućeg društva nakon potpisivanja Ugovora o donaciji, odn. isporuke koza/jagnjadi**

Pozivamo sve zainteresovane koji zadovoljavaju osnovne kriterijume, imaju prebivalište na teritoriji opštine Požega, kao i da imaju objekat za gajenje koza/ovaca i evntualno iskustvo, da se prijave tako što će popuniti **PRIJAVU**.

**Konkurs je otvoren od 06. marta do 24. marta 2017. godine**

Napomena: Prednost prilikom dobijanja donacije će imati mladi poljoprivrednici .

**PRIJAVU** možete preuzeti u uslužnom centru Opštinske uprave Požega, kao i putem interneta sa sajta**:** [**www.fondacijadivac.org**](http://www.fondacijadivac.org) **i www.požega. org.rs**

Za sve detaljne informacije obratiti se g-đi Nadi Obradović – Fondacija “Ana i Vlade Divac” putem e-maila: nada.obradovic@divac.com ili na broj telefona 062 /77 88 73, kao i na telefon 031/3816-401 lok.124 -Opštinska uprava - Požega.

Popunjenu PRIJAVU, sa neophodnom pratećom dokumentacijom, poslati na adresu :

**FONDACIJA “ANA I VLADE DIVAC”**

**11000 Beograd, ul. Ilije Garašanina br. 53a/7**

**sa naznakom: “za Konkurs za poljoprivredni program - Požega”**

**USLOVI ZA UČEŠĆE U JAVNOM POZIVU:**

• poljoprivrednici koji žele da otpočnu ili prošire svoj posao vezan za kozarstvo/ovčarstvo

• da imaju prebivalište na teritoriji opštine Požega, a takođe i registrovano PG na teritoriji opštine Požega

• da daju pismenu izjavu da će registrovati svoju delatnost ukoliko uđu u uži krug odabranih

 (npr: poljoprivredno gazdinstvo) –ako već nije registrovano ili na podnosioca prijave ili nekog od

 članova zajedničkog domaćinstva

• da su direktno odgovorni za pripremu i realizaciju posla, a ne da deluju u svojstvu posrednika

• da su podneli popunjenu **PRIJAVU** Fondaciji “Ana i Vlade Divac ” sa pratećom dokumentacijom

• da nisu zaposleni u opštini Požega (odbornici, članovi Gradskog veća, radnici gradske uprave)

• da nisu korisnici donacije po istom osnovu za 2016.godinu

**KRITERIJUMI UGROŽENOSTI:**

• Višečlana porodica i vezana domaćinstva

• Lica bez stalnog zaposlenja ili sa primanjima koje ne zadovoljavaju osnovne potrebe domaćinstava

• Porodica sa bolesnim-invalidnim članovima

**NA OSNOVU ČEGA SE ODREĐUJE VID POMOĆI KORISNIKA PRIJAVLJENOM ZA POLJOPRIVREDNI PROGRAM:**

• Interesovanja i znanja

• Iskustva i trenutna proizvodnja

• Postojećih objekata, opreme i drugih mogućnosti korisnika

• Potreba korisnika

**PROPRATNA DOKUMENTACIJA KOJU O B A V E Z N O TREBA DOSTAVITI UZ PRIJAVU:**

1. Pristanak za obradu podataka o ličnosti – data u prilogu
2. Kopija lične karte ili pasoša za podnosioca prijave (ili kopija izbegličke legitimacije ukoliko podnosilac Prijave ili član njegovog domaćinstva ima izbeglički status, ili kopija rešenja o ukidanju statusa izbeglice, ili kopija legitimacije interno raseljenih lica)
3. Izjava o broju članova domaćinstva i overena u gradskom organu uprave
4. Za zaposlene članove domaćinstva – potvrda od poslodavca o zaposlenju sa prosečnom visinom ličnog dohotka (za zadnja tri meseca)
5. Za penzionere – kopija zadnjeg čeka od penzije
6. Za nezaposlene članove porodičnog domaćinstva – potvrdu o nezaposlenosti od Nacionalne službe za zapošljavanje (za prijavljena lica)
7. Za nezaposlene članove porodičnog domaćinstva koja nisu na evidenciji Nacionalne službe za zapošljavanje, overena izjava dva svedoka o nezaposlenosti
8. Za studente i učenike srednjih škola – potvrda nadležne obrazovne institucije o školovanju za lica koja se nalaze na redovnom školovanju ili kopija đačke knjižice, svedočanstva ili indeksa
9. Za samohranog roditelja – potvrda o smrti bračnog druga ili rešenje o razvodu braka ili overena izjava data pod punom krivičnom i materijalnom odgovornošću da sam brine o deci/detetu bez pomoći drugog roditelja, potvrđena overenim izjavama dva svedoka
10. Za bolesne članove domaćinstva – kopija medicinske dokumentacije
11. Za poljoprivredna gazdinstva – potvrda o aktivnom statusu gazdinstva za 2017.godinu
12. Izvod iz biljne i životinjske strukture za 2017.godinu za PG podnosioca prijave
13. Dokaz o vlasništvu zemljišta/objekta (u slučaju da podnosilac prijave nije vlasnik zemljišta/objekata – mora da ima zaključen ugovor o zakupu zemljišta/objekta na period od najmanje pet godina od dana prijave na konkurs)
14. Podaci o objektu za držanje koza /ovaca (izjava podnosioca prijave o posedovanju i veličini objekta)